次角巾亭蜗字
尹玄通 (Qing)
勋业成时懒著纱，风波静处合为家。轩楹插碧涵新镜，楼户推红映落霞。沙籀巧回侵水曲，江襟侧敛让岩遮。胜筵簪笏纷宾从，暇日旌麾咽鼓笳。雪脍堆盘鱼弃尺，水虞抱网室如蜗。凤城跬步游多阻，燕塞间关梦苦赊。夙岁衔恩心已镂，半生忧国鬓先华。即公准拟能无错，报得如山未有涯。